З тэкстаў пра жыццё, пра культуру ў нашай краіне звернем увагу на традыцыйныя Купальскія святы, аповеды пра першы інклюзіўны маршрут для ахвочых адпачыць у Валожынскім раёне, развіццё веларуху, чарговы Фестываль нацыянальных культур у Гродне, пра сядзібу Агінскіх у Залессі ды пра самого Міхала-Клеафаса Агінскага, кампазітара, дыпламата, дзяржаўнага дзеяча. Багата ілюстраваныя нататкі пра падарожжа ў Індыю – “Гэты свет вялікі і малы”, у экзатычны штат Керала, знаёмства з асаблівасцямі Аюрведы, старажытнейшай сістэмы ведаў, якую ў 1985 годзе Сусветная арганізацыя аховы здароў’я прызнала як найбольш эфектыўную сістэму альтэрнатыўнай медыцыны, таксама знойдзеце ў чарговым нумары часопіса “Беларусь. Belarus”. А на заканчэнне нумара даведаецеся, чым кіруецца ва ўласнай творчасці знакаміты ў свеце беларускі мастак Валеры Шкаруба ды атрымаеце асалоду ад ягоных непаўторных пейзажаў.